Lögreglustjórinn á Suðurnesjum varar leiðsögumenn og ferðamenn við að ganga að gosinu illa búnir. Leiðin er krefjandi og mun lengri en í fyrra.
Þessi ganga, hún er erfiðari, hún er lengri en gosið 2021. Fólk þarf að labba lengra. Áætla má að það taki göngumann í kringum tvo tíma að komast að gosstöðvum, og þá það eru tveir tímar til baka. Hún er erfiðari en í fyrra og hún er ekki fyrir óvana göngumenn. Göngumenn þurfa að búa sig vel og taka með sér nesti.
Í tilkynningu frá lögreglustjóra í morgun kom fram að leiðsögumenn með illa útbúna ferðamenn sýndu tilmælum viðbragsaðila lítinn skilning. Úlfar telur þó ekki að það komi til lokana en segir brýnt að vera vel útbúinn.
Þannig að þegar það eru tilmæli frá lögreglu að fólk taki tillit til þess sem sagt er við það og ég á ekki von á öðru en leiðsögumenn, atvinnumenn í þessum bransa taki tillit til þess.